સીબીઆઈ અને રાફેલ મુદ્દે વિરોધ પ્રદર્શન બદલ કોંગ્રેસ અધ્યક્ષ રાહુલ ગાંધીની અટકાયત બાદ તેમને દિલ્હીના લોધી રોડ પોલીસ સ્ટેશન લઈ જવાયા હતા. જો કે થોડી વારમાં જ કોંગ્રેસ અધ્યક્ષ સહિત અન્ય નેતાઓને મુક્ત કરી દેવામાં આવ્યા હતા. પોલીસ સ્ટેશન બહાર આવીને રાહુલ ગાંધીએ વધુ એક વખત પીએમ નરેન્દ્ર મોદી પર પ્રહાર કરતા કહ્યું કે, ‘સીબીઆઈ ડાયરેક્ટર સામે ગભરાટમાં લેવાયેલું આ પગલું હતું, મોદી ગમે ત્યાં ભાગે, છુપાઈ જાય પરંતુ અંતે સત્ય બહાર આવીને રહેશે.’ રાહુલ ગાંધીએ અંદાજે 50 મિનિટ સુધી પોલીસ સ્ટેશનમાં સમય વિતાવ્યો હતો ત્યારબાદ તેમને મુક્ત કરવામાં આવ્યા હતા.